Diari Oficial de la Generalitat Valenciana


Sumari del DOGV 4974, del 30-03-2005 (2005/3293)

RESOLUCIÓ de 22 de març de 2005, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits número 49/2004, per a la provisió de llocs de treball de naturalesa funcionarial, sector administració especial, grup A, enginyers agrònoms i als aspirants que han superat les proves selectives de les convocatòries 16/1999 i 18/1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/3293


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 22 de març de 2005, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits número 49/2004, per a la provisió de llocs de treball de naturalesa funcionarial, sector administració especial, grup A, enginyers agrònoms i als aspirants que han superat les proves selectives de les convocatòries 16/1999 i 18/1999. [2005/S3293]
  
Per Resolució de 13 d'octubre de 2004, de la Direcció General d'Administració Autonòmica, publicada en el Diari Oficial de la Generalitat Valenciana número 4.880 de data 10 de novembre de 2004, es va convocar el concurs de mèrits núm. 49/2004, per a la provisió de llocs de treball de naturalesa funcionarial, sector administració especial, grup A, enginyers agrònoms.
  
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular, en data 14 de febrer de 2005, la proposta definitiva d'adjudicació.
  
Per Resolució de 22 de febrer de 2005, de la Direcció General Administració Autonòmica, publicada en el Diari Oficial de la Generalitat Valenciana número 4.955, de 28 de febrer de 2005, els aspirants que van superar les proves selectives d'accés al grup A, sector administració especial, enginyers agrònoms, convocatòries 18/1999, promoció interna i 16/99, torn lliure, van ser convocats per a l'elecció de destinació, a fi de complir el que disposa l'article 9.1 de la Llei de la Funció Pública Valenciana.
  
En acte únic celebrat el dia 11 de març de 2005, a la seu de la Conselleria de Cultura, Educació i Esport, es va procedir a l'elecció de la destinació per part del personal que va superar els processos selectius citats.
  
En conseqüència, en exercici de les competències atribuïdes per l'article 15 del Decret 181/2003, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Fer públiques les puntuacions obtingudes pels participants en el concurs de mèrits 49/2004 i adjudicar els llocs de treball que es relacionen en l'annex I d'esta resolució.
  
Segon
  
Excloure María Aurora Quero de Lera, per no reunir els requisits de la base primera de l'esmentada convocatòria.
  
Tercer
  
Declarar deserts els llocs de treball números 145 i 270.
  
Quart
  
Cessament i preses de possessió, per al personal fix:
  
Cessament
  
El personal que ocupa un lloc de treball i ha obtingut destinació en el present concurs, cessarà d'ofici el dia 31 de març de 2005.
  
Igualment, cessarà d'ofici el 31 de març de 2005 el personal que estiga ocupant un lloc de treball adjudicat en el present concurs.
  
Preses de possessió
  
L'acte de presa de possessió, al qual queda convocat tot el personal que ha obtingut destinació, tindrà lloc el dia 1 d'abril de 2005, a les 9,30 hores, a la seu corresponent de les Direccions Territorials de la Conselleria d'Agricultura, Pesca i Alimentació:
  
Alacant: C/ Professor Manuel Sala, 2 (CP 03365)
  
Castelló: Germans Bou, 47 Edifici Prop (CP 12621)
  
València: Av. Gregorio Gea, 27 Edifici Prop I (CP 46940)
  
Els efectes administratius i econòmics de la presa de possessió per al personal que ha obtingut destinació en el concurs de mèrits 49/2004 seran d'1 d'abril de 2005.
  
Cinqué
  
Adjudicar amb destinació definitiva el personal que va superar les proves selectives d'accés al grup A, sector administració especial, enginyers agrònoms, convocatòries 16/1999 i 18/1999, els llocs de treball que s'especifiquen en l'annex II.
  
Sisé
  
Cessament i presa de possessió, per al personal de nou ingrés:
  
Presa de possessió
  
L'acte de presa de possessió, al qual queda convocat tot el personal que ha obtingut destinació, tindrà lloc el dia 1 d'abril de 2005, a les 9,30 hores, a la seu corresponent de les Direccions Territorials de la Conselleria d'Agricultura, Pesca i Alimentació, que es relacionen en l'apartat tercer de la present resolució i a la seu de la Direcció Territorial de la Conselleria de Territori i Habitatge a València, sítia el C/ Gregorio Gea, 27 (CP 46233) per a l'adjudicatari del lloc de treball número 11.493.
  
No obstant això i, de conformitat amb el que disposa l'article 25.3 del Decret 33/99, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que finalitzarà l'1 de maig de 2005, per a prendre possessió de la seua destinació en les seus esmentades. En el cas de fer ús d'este termini, no s'hi meritarà cap retribució.
  
Cessament
  
1. Els qui han de prendre possessió del lloc de treball adjudicat en virtut del que disposa l'apartat quart d'esta resolució, cessaran d'ofici el dia 31 de març de 2005 en el lloc que, si fa el cas, exercien.
  
2. Igualment, els qui estan exercint amb destinació provisional, o de manera interina, algun dels llocs de treball adjudicats, cessaran d'ofici el dia 31 de març de 2005. No obstant, si el nou titular del lloc comunica amb suficient antelació i per escrit a la unitat de personal de la conselleria o organisme del qual depenga l'esmentat lloc, la data posterior, dins del termini possessori, en la que formalitzarà la presa de possessió, qui exercisca este lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.
  
Seté. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.